Christene regoor die wêreld sien almal opgewonde daarna uit om die geboorte van ons Verlosser, Jesus Christus, te vier. In Suid-Afrika gaan dié seisoen gepaard met 'n somervakansie en goeie tye in die geselskap van familie en vriende.
Baie van ons sal in druk verkeer sit, uitkook in die versengende hitte, en lang rye en die gehuil van 'n hardkoppige kleuter of twee in die winkels moet trotseer. Dit alles terwyl Kersmusiek wat ons maar al te goed ken, oor die luidsprekers dreun. Baie van ons sal kuiermense kry en dan kan die huis baie gou, baie vol raak. En wanneer die aanvanklike opwinding verby is, wat dan? Soms voel dit asof hierdie tyd alles behalwe vreugdevol is.
Ons biblioteek hier by die Bybelhuis in Kaapstad is voorwaar 'n skatkis. Hier vind mens Bybels wat elkeen 'n unieke storie vertel. Hierdie Bybels, Gods Woord, bevat 'n asemrowende onthulling van waarheid, wonderwerke, profetiese woorde en beloftes asook hoop, liefde en vrede. Hierdie Bybels vertel egter ook die persoonlike stories van hul eienaars.
'n Bybel wat dadelik jou oog vang, is dié een met 'n koeëlgat en bloedbesmeerde bladsye. Dit vertel 'n storie oor oorlog, vergifnis en tweede kanse.
Om die bybelse boodskap van hoop en vergifnis te begryp, is vir baie van ons moeilik. Dit is selfs moeiliker vir diegene wat nie kan hoor nie. Om die evangelie aan Dowes te verduidelik is inderdaad 'n enorme uitdaging. Iemand wat goed hiermee vertroud is, is dr Rocco Hough wat reeds vir die afgelope 30 jaar in hierdie gemeenskap werksaam is. Hy is ook nóú betrokke by die Bybelgenootskap van Suid-Afrika se vertaling van die heel eerste Engelse Bybel vir Dowes.
Om 'n goed verstaanbare, bronteksgeoriënteerde Afrikaanse vertaling van die Bybel wat geskik is vir voorlesing en gebruik in eredienste, asook vir kategese, Bybelstudie en persoonlike gebruik, te skep.
Hierdie vertaling staan bekend as Die Bybel: 'n Direkte Vertaling. Die afkorting wat gebruik word, is BDV.
Die vertaalopdrag vereis dat die vertaling 'n getroue weergawe van die betekenis, styl en struktuur van die bronteks moet wees, maar van hoë letterkundige gehalte en in goeie Afrikaans.
Die vertaling beskik oor sy eie webwerf www.bybeldirektevertaling.co.za waar Bybelboeke geplaas word vir kommentaar.
Hierdie vertaling sal 'n baie spesifieke behoefte aanspreek, naamlik aan 'n Bybelvertaling wat sterker aansluit by die bronteks (dit wil sê die Hebreeuse, Aramese en Griekse tekste) as die bestaande Afrikaanse vertalings.
Baie gelowiges sal 'n Bybel wat so na moontlik aan die bronteks is, maar steeds in goeie verstaanbare Afrikaans, ontvang.